Държавен вестник, бр. 71, 2002 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  71
Член 77
Препращане на европейски патентни заявки
(1) Централното ведомство по индустриал-
на собственост на всяка договаряща страна
препраща в Европейското патентно ведомство
във възможно най-краткия срок, който да е
достатъчен за прилагането на националните
разпоредби относно секретността на изобрете-
нията в полза за страната, всички подадени в
него или в друг компетентен орган на тази стра-
на европейски патентни заявки.
(2) Договарящите страни правят всичко не-
обходимо европейски патентни заявки, чийто
предмет очевидно не подлежи на засекретява-
не по силата на закона съгласно алинея 1, да се
препратят в Европейското патентно ведомство
в срок от 6 седмици след подаването им.
(3) Европейски патентни заявки, подлежа-
щи на проверка относно тяхната секретност,
трябва да бъдат препратени така, че да бъдат
получени в Европейското патентно ведомство
в срок от 4 месеца след подаването им, или
когато има претенция за приоритет, в срок от
14 месеца след приоритетната дата.
(4) Европейски патентни заявки, чийто пред-
мет е засекретен, не се препращат в Европей-
ското патентно ведомство.
(5) Европейска патентна заявка, която не е
получена в Европейското патентно ведомство
преди изтичането на 14-ия месец след подава-
нето є, или когато има претенция за приоритет
след приоритетната дата, се счита за оттеглена.
Таксите за подаване, проучване и посочване се
възстановяват.
Член 78
Изисквания към европейската патентна
заявка
(1) Европейската патентна заявка трябва да
съдържа:
(a)* искане за издаване на европейски па-
тент;
(б) описание на изобретението;
(в) една или повече претенции;
(г) чертежите, споменати в описанието и
претенциите;
(д) реферат.
(2)** Таксата за подаване и таксата за про-
учване на европейската патентна заявка се пла-
щат в срок от един месец от датата на подаване
на заявката.
(3) Европейската патентна заявка трябва да
отговаря на условията, посочени в Правилника
за прилагане.
Член 79
Посочване на договарящи страни
(1) В искането за издаване на европейски па-
тент се посочват договарящата страна или стра-
ни, в които се иска закрила на изобретението.
(2)* За посочването на договаряща страна се
плаща такса. Таксите за посочване се плащат в
срок от 6 месеца от датата, на която в Европей-
ския патентен бюлетин е направено съобщение
за публикуването на доклада от европейското
проучване.
(3) Посочването на договаряща страна може
да бъде оттеглено по всяко време до издаването
на европейския патент. Оттеглянето на посоч-
ването на всички договарящи страни се счита
за оттегляне на европейската патентна заявка.
Таксите за посочване не се възстановяват.
Член 80
Дата на подаване
Дата на подаване на европейската патентна
заявка е датата, на която подадените от заяви-
теля документи съдържат:
(a) указание, че се иска издаване на евро-
пейски патент;
(б) посочване на поне една договаряща
страна;
(в) данни за заявителя;
(г)** описание и една или повече претенции
на един от езиците съгласно член 14, алинеи 1 и
2, дори и описанието и претенциите да не отго-
варят на другите изисквания на Конвенцията.
Член 81
Посочване на изобретателя
Изобретателят се посочва в европейската
патентна заявка. Ако заявителят не е изобрета-
телят или не е единственият изобретател, в по-
сочването трябва да се съдържа указание за
произхода на правото върху европейския патент.
Член 82***
Единство на изобретението
Европейската патентна заявка трябва да се
отнася само за едно изобретение или за група
изобретения, свързани така, че да образуват един
общ изобретателски замисъл.
Член 83****
Разкритие на изобретението
Европейската патентна заявка трябва да
съдържа достатъчно ясно и пълно разкритие на
изобретението, така че то да може да бъде осъ-
ществено от специалист в областта.
Член 84
Претенции
Претенциите трябва да определят предме-
та, за който се иска закрила. Те трябва да са
изложени кратко и ясно и да се основават на
описанието.
*
Виж Правен съвет № 8/80 (Приложение II).
** Виж решението на Разширената комисия по жалби-
те G 3/91 (Приложение I).
*
Изменен с решение на Административния съвет
от  5.ХII.1996 г., влязло в сила от 1.VII.1997 г. (ОБ
ЕПВ 1997, 13 ff).
**
Виж решение на Разширената комисия по жалби-
те G 2/95 (Приложение I).
***
Виж решението/становището на Разширената ко-
мисия по жалбите G 1/91, G 2/92 (Приложение I).
**** Виж решение на Разширената комисия по жалби-
те G 2/93 (Приложение I).